Ricardo Lucarelli

Ricardo Samuel Lucarelli Santos de Souza (s. 14. helmikuuta 1992 Contagem) on brasilialainen lentopalloilija, joka edustaa Brasilian lentopallon Superliigassa pelaavaa FUNVIC Taubatéa ja Brasilian lentopallomaajoukkuetta. Pelipaikaltaan 195 senttimetriä pitkä ja 79 kilogrammaa painava Lucarelli on laitaiskijä. Hänen iskulyöntinsä ylettyy 338 senttimetriin ja blokkilyöntinsä 308 senttimetriin.

Lucarelli edusti vuodet 2010–2013 Minas Tênis Clubea, jonka kanssa hän voitti Brasilian Superliigan mestaruuden kaudella 2011–2012. Vuodet 2013–2015 hän pelasi SESI-seurassa. Vuonna 2015 Lucarelli siirtyi nykyiseen seuraansa, FUNVIC Taubatéen.

Lucarelli debytoi Brasilian lentopallomaajoukkueessa vuonna 2011. Vuonna 2014 hän oli mukana voittamassa MM-hopeaa. Maailmanliigasta Lucarelli on saavuttanut kaksi hopeaa vuosilta 2013 ja 2014. Vuoden 2014 MM-kilpailuissa sekä vuosien 2013 ja 2014 maailmanliigassa Lucarelli valittiin oman pelipaikkansa parhaaksi pelaajaksi.

Lähteet 

Brasilialaiset lentopalloilijat
Vuonna 1992 syntyneet
Elävät henkilöt